Kaunissaare

Kaunissaare on küla Harju maakonnas Anija vallas.

Küla läbib Jägala jõgi ja jõel on Kaunissaare veehoidla. Veehoidlast saab alguse Jägala–Pirita kanal.

Kaunissaare jääb Kehrast kagusse ja küla läbib Kose–Jägala tee. Küla põhjapiiril kulgeb Tallinna–Narva raudtee.

 Ajalugu 
Kaunissaares asus Harjumaa üks vanemaid mõisaid, mis asutati 1326. aastal Tallinna piiskopi residentsina. Hilisematel sajanditel iseseisev mõis seal küll kadus, säilis ainus veskikoht Jägala jõel. Kaunissaarde taasasutati mõis (Kaunissaare poolmõis) 1815. aastal. Mõisa 19. sajandist pärinev puidust katusekorrusega peahoone hävis 1944. aastal tulekahjus, säilinud on mitu kõrvalhoonet (eraomanduses).

1980. aasta paiku rajati mõisa kõrvale Jägala jõele Tallinna joogiveehaardesse kuuluv Kaunissaare veehoidla, millega kadus mõisasüdames asuv ajalooline jõeületuskoht.

2024–2025 rajati külla ligi 53MW võimsusega Pihlaka päikesepark, mis on üks Eesti suuremaid."Anija vallas alustas tööd tohutu päikesepark" Äripäev, 18. juuni 2025"Anija valda alustatakse Eesti ühe suurima päikesepargi ehitamist" Sõnumitooja, 29. mai 2024

Vaata ka
Kaunissaare veehoidla

Viited

 Välislingid 
 Kaunissaare mõis Eesti mõisaportaal


Kategooria:Anija vald
Kategooria:Harju maakonna külad